מקובל לומר שחתול רואה   היטב, אך זה אינו בהכרח נכון. עיני החתול בנויות כדי לאפשר לו לצוד בליל ירח, או לפני הזריחה ואחרי השקיעה. אלה הזמנים המועדפים על חתולים לציד. ראיית החתול ביום אינה טובה במיוחד. החתול רואה רק בשני צבעים: ירוק וכחול, ואינו רואה אדום (כמו כלבים ורוב החיות האחרות). אולם עיני החתול מותאמות במיוחד לזהות תנועה, ואפילו אם היא בזווית העין. רגישות עיני החתול לתנועה כל כך חזקה שהוא כמעט אינו יכול להתעלם מתנועה. גוף שאינו זז אינו מעניין את החתול. בנוסף ראיית החתול בטווחים קצרים מכ- 5 ס”מ אינה טובה. בטווחים אלה הוא משתמש יותר בזיפי השפם ובחוש הריח כדי להתמצא.